Diari Oficial de la Generalitat Valenciana


Sumari del DOGV 3501, del 24-05-1999 (1999/3757)

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a la urbanització del vial denominat Connexió alternativa AM-5, del municipi d'Aldaia.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3757


Data del document
:   11-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * administració local
    * expropiació

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a la urbanització del vial denominat Connexió alternativa AM-5, del municipi d'Aldaia. [1999/Q3757]
  
Vist l'expedient remés per l'Ajuntament d'Aldaia, relatiu a l'expropiació de terrenys pel procediment de taxació conjunta, per a la urbanització del vial denominat Connexió alternativa AM-5, del municipi d'Aldaia, i de conformitat amb els següents:
  
Antecedents de fet
  
Primer
  
L'expedient se sotmeté a informació pública mitjançant la publicació d'anuncis en el Diari Oficial de la Generalitat Valenciana, Butlletí Oficial de la Província de València, Boletín Oficial del Estado, periòdic Levante i notificació individualitzada a cada un dels propietaris afectats, i que es presenten durant el dit tràmit tres al·legacions, i el Ple de l'Ajuntament les aprova amb data 17 de novembre de 1998. El present expedient té entrada en el Registre de la Comissió Territorial d'Urbanisme de València amb data 1 de desembre de 1998.
  
Segon
  
El projecte consta de plans en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix allò que s'ha establit en l'article 135 del Text Refós de la Llei del Sòl de 1976.
  
Tercer
  
Amb data 11 de desembre de 1998, se sol·liciten informes del Servei de Contractació i Expropiacions de la Conselleria d'Obres Públiques, Urbanisme i Transports i del Centre de Gestió Cadastral del Ministeri d'Economia i Hisenda.
  
Pel Centre de Gestió Cadastral, amb data 5 de gener de 1999, s'emet informe on es fa constar que per a la valoració de les obres, les edificacions, les intal·lacions, les plantacions i els arrendaments s'utilitza el mòdul MBC7 en lloc del MBC4, sense que es justifique aquesta qüestió.
  
Quart
  
Aldaia té Pla General d'Ordenació Urbana aprovat definitivament per la Comissió Territorial d'Urbanisme de València el 5 de gener de 1990.
  
La present actuació és conseqüència de les condicions imposades a l'execució del Programa d'Actuació Urbanística i el Pla Parcial del Sector AM-5, aprovats definitivament el 5 de desembre de 1995.
  
Cinqué
  
L'objecte de l'expedient és l'expropiació pel procediment de taxació conjunta dels sòls no urbanitzables, i de les construccions sobre aquests existents, necessaris per a la connexió del sector AM-5 amb el corredor comarcal sud.
  
Sisé
  
De l'informe del Centre de Gestió Cadastral del Ministeri d'Economia i Hisenda es dóna trasllat a l'Ajuntament on s'aporta, amb data 19 de febrer de 1999, la documentació d'esmena que consisteix en annex de valoració d'immobles.
  
Seté
  
La Comissió Informativa de la Comissió Territorial d'Urbanisme de València, en sessió del 4 de març de 1999, emeté informe relatiu al projecte que tractem, i es compleix així allò que s'ha establit en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat de conformitat amb allò que s'ha establit en l'article 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
Segon
  
La valoració del sòl s'ha realitzat seguint allò que s'ha establit en l'article 26 de la Llei 6/1998, de 13 d'abril, sobre Règim del Sòl i Valoracions, ja que es tracta d'un sòl no urbanitzable, i s'aplica en aquesta finalitat el mètode de comparació a partir de finques anàlogues, que es prenén com a fonts d'informació els valors utilitzats per la Conselleria d'Agricultura i Pesca sobre el preu actual de finques rústiques destinades a horta i plantacions de tarongers, els preus aplicats en l'expedient d'expropiació del Programa per al Desenvolupament d'Actuacions Integrades Parc Aldaia i els preus utilitzats per la Conselleria d'Obres Públiques, Urbanisme i Transports per a l'expropiació del corredor comarcal.
  
En allò que afecta la valoració dels immobles, les instal·lacions, les plantacions i els arrendaments s'aplica allò que s'ha establit en l'article 31 de la llei citada. La valoració inicial respecte d'aquesta qüestió s'ha modificat en la documentació remesa amb data 19 de febrer, i s'aplica el mòdul MBC4, la qual cosa ha significat un increment sobre la valoració inicial de 1.209.271 pessetes, i es fixa el total per tant en 28.364.953 pessetes.
  
Tercer
  
La Comissió Territorial d'Urbanisme de València és l'òrgan competent per a l'aprovació dels expedients d'expropiació pel procediment de taxació conjunta, de conformitat amb allò que s'ha establit en l'article 138.2 del Text Refós de la Llei del Sòl de 1976 i 10.d del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de l'11 de març de 1999, acorda:
  
1. Aprovar l'expedient Connexió alternativa AM-5, tramitat per l'Ajuntament d'Aldaia, per a l'expropiació de terrenys pel procediment de taxació conjunta.
  
2. Aprovar les valoracions de béns i drets que s'han d'expropiar.
  
3. Declarar la urgent ocupació dels nous béns i els drets afectats.
  
Contra la present resolució, que no posa fi a la via administrativa, en allò que afecta el punt 3 es podrà interposar recurs ordinari, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Respecte dels punts 1 i 2, no es pot interposar cap recurs ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el projecte d'expropiació, i s'adjunta a aquest una còpia del full de preu just aprovat i se'ls significa que, en el termini de 20 dies hàbils següents al de rebut de tal notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'estimació impugnada es donarà trasllat per aquesta Comissió, juntament amb l'expedient, al Jurat Provincial d'Expropiació Forçosa de València.
  
València, 11 de març de 1999.- El secretari de la Comissió Territorial d'Urbanisme: José Manuel Palau Navarro.